|  |  |
| --- | --- |
| Numri i lëndës: | 2021:179982 |
| Datë: | 03.12.2021 |
| Numri i dokumentit: | 02470004 |

**P.nr.1014/21**

**NË EMËR TË POPULLIT**

**Gjykata Themelore në Prizren** – departamenti përgjithshëm, gjyqtarja e vetme gjykuese– Vjollca Buzhala, me Drita Gërmizaj procesmbajtëse, në lëndën penale kundër të akuzuarit M.S. nga Prizreni, për shkak të veprës penale shkaktimi i rrezikut të përgjithshëm nga neni 356 par.1 i Kodit Penal të Republikës së Kosovës 04/L-082 (KPRK)-së, sipas aktakuzës së Prokurorisë Themelore në Prizren - departamenti i përgjithshëm, PP/I.nr.1573-13/20 të datës 15.09.2021, pas mbajtjes së shqyrtimit fillestar, në pranin e Prokurorit të shtetit Musli Gashi, mbrojtësit me autorizim av. Esat Gutaj dhe të akuzuarit, me datë 24.11.2021 publikisht mori dhe shpalli këtë:

**A K T G J Y K I M**

**I akuzuari :**

M.S. nga i ati I. e ëma H. e lindur I. i lindur me dt. .... nga Prizreni, punëtor, ka të kryer shkollën fillore, i pa martuar, i gjendjes së dobët ekonomike, me nr. personal ....

**Ë SH T Ë F A J T O R**

Se me datë 09.08.2021 rreth orës 14:15 në Prizren, saktësisht në rr. .... i pandehuri në pronën publike - sistemin të transportit publik, duke vepruar me dashje, me anë të ndezjes së zjarrit shkakton rrezik të madh për jetën e njerëzve dhe dëm të konsiderueshëm pasuror, në atë mënyrë që i njëjti ditën kritike në rrugën .... me anë të shkrepëses i venë zjarrin shkurreve afër shtyllës elektrike e cila gjendet skaj rrugës së cekur dhe largohet nga vendi i ngjarjes, ashtu që pas ndezjes së zjarrit merr flak shtylla elektrike e cila pas pëlcitjes rrëzohet në rrugë, ku në atë moment ishin duke lëvizur qytetarët me makinat e tyre duke i rrezikuar jetën e të njëjtëve, si dhe rrezikimin e qytetarëve të tjerë të cilët kanë qenë duke kaluar në atë rrugë, ku përveç rrezikimit të jetës së njerëzve shkaktohet edhe dëm i konsiderueshëm material kompanisë “KEDS” si dhe kompanisë të rrjetit kabllor .... rrejtët e të cilave kanë qenë të vendosura në shtylla elektrike.

**Me këto veprime ka kryer veprën penale: shkaktimi i rrezikut të përgjithshëm nga neni 356 par.1 i Kodit Penal të Republikës së Kosovës.**

**Andaj gjykata ne kuptim te nenit 7, 8, 9, 10, 23, 38, 40, 42, 69, 70, 71, 72 par.1 pika 1.5 të KPRK-ës, dhe nenit 248, 365 të KPPK-es te akuzuarit i shqipton:**

**DENIM ME BURG**

Ashtu që i vërteton në kohëzgjatje prej 3 (tre) muajve i cili dënim do të ekzekutohet në afat prej 15 ditësh nga dita e plotfuqishmërisë së këtij aktgjykimi.

Obligohet i akuzuari qe ti paguaj te gjitha shpenzimet e procedurës penale sado qe te jene ato ne emër te paushallit gjyqësor shumen prej 20 euro, në emër të ekspertizës mjekoligjore shumën prej ekspertizës të komunikacionit shumën prej 40.88 €,si dhe 30 €,për programin për kompensimin e viktimave të krimit ne afatin ligjor prej 15 ditëve pas plotfuqishmërisë se këtij aktgjykimi**.**

E dëmtura KEDS për realizimin e kërkesës pasurore-juridike udhëzohet në kontest të rregullt civil - juridik.

Në kuptim të nenit 47 të KPK-së, me kërkesën e të akuzuarit dënimi me burg në kohëzgjatje prej 3 (tre)muajvee, do ti zëvendësohet me dënim me gjobë në shumen prej1000 Euro , në të cilin denim do ti llogaritet koha e kaluar në paraburgim nga data 13.08.2021 deri me datën 22.08.2021 dhe në arrest shtepiak nga data 23.08.2021 deri me datën 12.09.2021, duke e llogaritur 20€ një ditë burg, shumën e mbetur të denimit i pandehuri është i obliguar ta paguaj në afat prej 15 ditësh nga dita e plotfuqishmërisë së këtij aktgjykimi.

Në rast se i akuzuari nuk dëshiron ose nuk mund ta paguaj gjobën atëher denimi me gjobë do ti shendrrohet në denim me burg duke e llogaritur 20€ një ditë burg .

**A r s y e t i m**

Prokuroria Themelore në Prizren – departamenti i përgjithshëm, kësaj gjykate i ka parashtruar aktakuzën PP/I.nr. 1573-13/20 të datës 15.09.2021, kundër të akuzuarit akuzuarit M.S. nga Prizreni, për shkak të veprës penale shkaktimi i rrezikut të përgjithshëm nga neni 356 par.1 i Kodit Penal të Republikës së Kosovës 04/L-082 (KPRK)-së.

Pas pranimit të shkresave të lëndës, gjyqtarja e vetme gjykuese me datën 24.11.2021 ka caktuar shqyrtimin fillestar, ku i akuzuari pas udhëzimeve lidhur me të drejtat të cilat i takojnë sipas ligjit, pasi që ka kuptuar natyrën dhe pasojat e pranimit të fajit, e ka pranuar fajësinë që i ngarkohet me aktakuzë.

I akuzuari ka deklaruar se e pranon fajësinë për veprën penale me të cilën akuzohet sipas dispozitivit të aktakuzës, dhe ka shtuar se kërkoj nga gjykata të më shqiptoj një dënim më të butë, pasi që është hera e pare që kam ra ndesh me ligjin, ndihet tejet i penduar për veprimin e bërë qëllimi i tij ka qenë shumë i mirë ka qenë që ta pastroj vendin dhe i ka ndezur disa shkure mirëpo për fat të keq është zgjeruar zjarri dhe flaka e ka përfshirë edhe shtyllën elektrike meqrast është dëmtuar, pasoja tjera nuk ka kam pranuar që ta kompensoj dëmin KEDS-it dhe garantoj që në të ardhmen nuk do të kryej veprime të tilla inkriminuese apo të ngjashme.

Prokurori i Shtetit në fjalën e vet ka theksuar se nuk e kundërshton pranimin e fajësisë dhe se konsideron se pranimi fajësisë është bërë në mënyrë vullnetare, ku i akuzuari paraprakisht është udhëzuar nga gjyqtari gjykues për pasojat e pranimit të fajësisë.

Në shqyrtimin fillestar, gjykata, pas dëgjimit të palëve, ka marrë aktvendim me të cilin e ka pranuar pranimin e fajësisë, nga se ka konstatuar se janë plotësuar të gjitha kushtet ligjore për një gjë të tillë, në këtë aspekt, i akuzuari e ka kuptuar natyrën dhe pasojat e pranimit të fajësisë, se pranimi i fajësisë është bërë vullnetarisht nga i akuzuari, se pranimi i fajësisë mbështetet në faktet e çështjes që përmban aktakuza dhe aktakuza nuk përmban asnjë shkelje të qartë ligjore ose gabime faktike.

Gjykata nga pranimi i fajësisë nga ana e te akuzuarit dhe provave materiale ne shkresat e lendes ka ve vërtetuar këtë gjendje faktike:

Se me datë 09.08.2021 rreth orës 14:15 në Prizren, saktësisht në rr. .... i pandehuri në pronën publike - sistemin të transportit publik, duke vepruar me dashje, me anë të ndezjes së zjarrit shkakton rrezik të madh për jetën e njerëzve dhe dëm të konsiderueshëm pasuror, në atë mënyrë që i njëjti ditën kritike në rrugën .... me anë të shkrepëses i venë zjarrin shkurreve afër shtyllës elektrike e cila gjendet skaj rrugës së cekur dhe largohet nga vendi i ngjarjes, ashtu që pas ndezjes së zjarrit merr flak shtylla elektrike e cila pas pëlcitjes rrëzohet në rrugë, ku në atë moment ishin duke lëvizur qytetarët me makinat e tyre duke i rrezikuar jetën e të njëjtëve, si dhe rrezikimin e qytetarëve të tjerë të cilët kanë qenë duke kaluar në atë rrugë, ku përveç rrezikimit të jetës së njerëzve shkaktohet edhe dëm i konsiderueshëm material kompanisë “KEDS” si dhe kompanisë të rrjetit kabllor .... rrejtët e të cilave kanë qenë të vendosura në shtylla elektrike.

Gjykata gjendjen e këtillë faktike e ka vërtetuar nga pranimi i fajësisë nga ana e të akuzuarit i cili në shqyrtimin fillestar vullnetarisht e ka pranuar fajësinë, për shkak së cilës gjykata fare nuk ka administruar provat.

Në bazë të cekurave më lartë, gjykata ka vërtetuar se në veprimet e të akuzuarit, formohen elementet e veprës penale shkaktimi i rrezikut të përgjithshëm nga neni 356 par.1 i Kodit Penal të Republikës së Kosovës 04/L-082 (KPRK)-së, për të cilën është edhe penalisht përgjegjës, andaj është shpallur fajtor dhe dënuar sipas ligjit duke i shqiptuar dënim si në shqiptim të aktgjykimit.

Duke u bazuar në nenin 69 dhe 70 të KPRK-së, gjykata me rastin e shqiptimit të dënimit pati parasysh të gjitha rrethanat të cilat ndikojnë në zgjedhjen e llojit dhe lartësisë së dënimit, pasi qe rrethana renduese nuk pati, si rrethana lehtësuese për të akuzuarin gjykata pati parasysh sidomos faktin se i njëjti ka pranuar fajësinë, është penduar thellë për veprën e kryer, qëllimi i tij ka qen që ti ndez shkurret por për fat të keq është ndezur edhe shtylla elektrike dhe ka premtuar se në të ardhmen nuk do ti përsëris veprimet e tilla inkriminuese apo të ngjashme.

Sipas bindjes së gjykatës, dënimi ndaj të akuzuarit, duke i marrë për bazë rrethanat e përmendura më lartë, është dënim i drejtë, në harmoni me peshën e veprës penale dhe shkallën e përgjegjësisë së të akuzuarit.

Gjykata, gjithashtu ka konstatuar se me këtë dënim mund të arrihet edhe qëllimi i dënimit, nga neni 38 të KPRK-së, i cili konsiston në parandalimin e të akuzuarit nga kryerja e veprave penale në të ardhmen dhe të bëj rehabilitimin e tij, të parandalojë personat tjerë nga kryerja e veprave penale dhe të shprehë gjykimin shoqëror për veprën penale, ngritjen e moralit dhe forcim detyrimin për respektimin e ligjit.

Vendimi për udhëzimin e të dëmtuarit për realizimin e kërkesës pasurore-juridike në kontest të rregullt civil është marrë në pajtim me nenin 463. par. 1. dhe 2. të KPPRK-së.

Vendimi për shpenzimet e procedurës penale u mor në kuptim të nenit 453 të KPPRK-së.

Vendimi për kompensimin e viktimave të krimit u mor në kuptim të nenit 39 par.3 pika 1 të Ligjit nr.05/L-036

Si u cek më lartë, u vendos si në shqiptim të këtij aktgjykimi.

**GJYKATA THEMELORE PRIZREN**

**DEPARTAMENTI I PËRGJITHSHËM , DIVIZIONI PENAL**

**2021:179982, 03.12.2021**

**G j y q t a r i**

**\_\_\_\_\_\_\_\_\_\_\_\_\_\_\_\_\_\_\_\_**

Vjollca Buzhala

**KËSHILLË JURIDIKE:** Kundër këtij aktgjykimi është e lejuar ankesa në afat prej 15 (pesëmbëdhjetë) ditëve nga koha e pranimit të të njëjtit, Gjykatës së Apelit në Prishtinë, nëpërmjet kësaj Gjykate Themelore.